Madonna buet av scenen i Paris
Popdronningen fortsetter å provosere i den franske hovedstaden. For kort tid siden fornærmet hun den franske Front National-politikeren Marine Le Pen ved å vise et bilde av henne med et hakekors i pannen under en konsert i Paris. BAKGRUNN:- Vet jeg har fornærmet Marine Le Pen Nå har hun også fornærmet den franske fansen. Madonna bestemte seg for å holde en ekstrakonsert på areaaen l'Olympia de Paris i den franske hovedstaden som avslutning på sin turné, men endte med å bli buet av scenen av rasende fans, skriver den franske storavisen Le Monde. - Vi vil ha tilbake pengene, ropte fansen, som dessuten kalte Madonna en rekke skjellsord da hun gikk av scenen. Fansen følte nemlig at de ikke fikk valuta for pengene da popdronningen bare sto på scenen i 45 minutter - og brukte 15 av dem på å snakke om politikk. Mens den politiske talen så ut til å slå an, ble ikke fansen glade for at Madonne forlot scenen etter bare 45 minutter, skriver Le Monde. Før konserten skal ivrige fans ha overnattet i sovepose for å sikre seg billettene, som kostet fra 650 til 1800 kroner. Ifølge Le Monde fortsatte publikum å bue og rope etter Madonna lenge etter at hun hadde gått av scenen.
Madonna (53) imponerte ikke det franske publikummet, som raste etter den 45 minutter lange konserten.